Biolegydd moleciwlaidd o Wlad Iorddonen yw **Rana Dajani** sydd hefyd yn athro yn y Brifysgol Hasimaidd, Zarca.

Enillodd Dajani Ph.D. mewn bioleg foleciwlaidd yn 2005 o Brifysgol Iowa. Mae ganddi gymrodoriaeth yn Sefydliad Radcliffe ar gyfer Astudiaeth Uwch ym Mhrifysgol Harvard, ac mae ganddi Gymrodoriaeth Eisenhower. Mae Dr Dajani hefyd yn gyn-fyfyriwr ysgoloriaeth Fulbright, ar ôl derbyn dwy wobr gan Fulbright. Mae'n gyn athro gwadd Iâl yng nghanolfan bôn-gelloedd Iâl ac yn ysgolhaig gwâdd ym Mhrifysgol Caergrawnt a'r Ganolfan Therapi Bôn-gelloedd yng Ngwlad Iorddonen.

Yn ôl y cylchgrawn dylanwadol *Muslim Science Magazine* Rana Dajani yw'r 13eg menyw yn y byd Islamaidd ac yn ôl *CEO Middle East Magazine* hi yw "un o'r menywod Arabaidd mwyaf Pwerus ar y Ddaear".

Anrhydeddau
-----------

Dajani (chwith) 18 Ebrill 2016
Yn 2015 cyflwynwyd Dajani i Neuadd Enwogion Menywod mewn Gwyddoniaeth (*the Women in Science Hall of Fame*) a hynny gan Lysgenhadaeth yr Unol Daleithiau yn yr Iorddonen. Roedd yr anrhydedd hwn yn gydnabyddiaeth o'i gwaith a'i damcaniaethau ar esblygiad biolegol ac Islam, gan ganolbwyntio ar ymchwil ar draws y genomau ar ddiabetes, canser a bôn-gelloedd.

Bu'n allweddol o ran sefydlu termau'r gyfraith ar gyfer defnyddio therapi bôn-gelloedd yn yr Iorddonen, ac yn bont rhwng crefydd a gwyddoniaeth fel y gellid rheoleiddio'n gyfreithiol yn y byd Arabaidd ac Islamaidd.

Hyrwyddo hawliau merched
------------------------

Mae Dajani yn eiriolwr dros wyddoniaeth i fenywod, yn ogystal ag ar gyfer damcaniaeth esblygiad biolegol mewn perthynas ag Islam. Sefydlodd a chyfarwyddodd y rhaglen "Ein Cariad at Ddarllen", prosiect sy'n hyrwyddo llythrennedd plant ar hyd a lled 30 o wledydd.

Fe wnaeth "Ein Cariad at Ddarllen" fentora a hyfforddi 730 o fenywod yn y technegau adrodd-straeon ac yn 2017 enillodd Wobr Llythrennedd King Sejong UNESCO. Arweiniodd canlyniad hyn at sefydlu 330 o lyfrgelloedd ledled yr Iorddonen, gan gyfoethogi llythrennedd dros 10,000 o blant, 60% ohonynt yn fenywod.

Anrhydeddau
-----------

* Dros y blynyddoedd, derbyniodd nifer o anrhydeddau, gan gynnwys: Ysgoloriaethau Fulbright .

Cyfeiriadau
-----------

1. ↑  Rana. B. MR. Al-Dajani, y Brifysgol Hasimaidd, adalwyd 2 Awst 2017.
2. ↑  "Rana Dajani". *Radcliffe Institute for Advanced Study at Harvard University* (yn Saesneg). 2017-03-30. Cyrchwyd 2018-03-26.
3. ↑  "Eisenhower Fellows website". Archifwyd o'r gwreiddiol ar 2018-06-12. Cyrchwyd 2019-04-18.
4. ↑  Yale News, First Person: A Fulbrighter at Yale.
5. ↑  "Jordanian Fulbright Alumna Receives Global Changemaker Award". *Amidest*. America-MidEast Educational and Training Services. Archifwyd o'r gwreiddiol ar 2018-12-25. Cyrchwyd 8 Awst 2017.
6. ↑  Dajani, Rana (2014-06-12). "Jordan’s stem-cell law can guide the Middle East" (yn en). *Nature* **510** (7504): 189–189. doi:10.1038/510189a. .
7. 1 2 3  "Embassy Amman honors Dr. Rana Dajani Associate Professor Molecular Cell Biology at the Hashemite University". U. S. Embassy in Jordan. Cyrchwyd 5 Awst 2017.
8. 1 2  "Rana Dajani We Love to Read, Jordan Founder and Director". *Dart Center for Journalism & Trauma*. Cyrchwyd 4 Awst 2017.
9. ↑  Clark, Kelly James (2014). *Religion and the Sciences of Origins: Historical and Contemporary Discussions*. Springer. ISBN 9781137414816. Cyrchwyd 8 Awst 2017.

|  |  |
| --- | --- |
| Awdurdod | 
* WorldCat
* VIAF: 37153953263705562885
* LCCN: no2019012467
* ISNI: 0000 0004 9995 9931
* ORCID: 0000-0002-4355-9977
* GND: 1168831407
* ResearcherID: C-3466-2014

 |